VENDIM
Nr. 1057, datë 23.12.2015

PËR MIRATIMIN E RREGULLIT TEKNIK “PËR ASHENSORËT”[footnoteRef:1] DHE PЁRCAKTIMIN E LISTЁS SË STANDARDEVE TË HARMONIZUARA [1:  Direktiva e Parlamentit dhe Këshillit Evropian 95/16/EC, e datës 29 qershor 1995 “Për përafrimin e ligjeve të shteteve anëtare në lidhje me ashensorët”, numri celex 31995L0016; Fletorja Zyrtare e Bashkimit Evropian, seria L, nr.213, datë 7.9.1995, faqe 1–31.
] 


Në mbështetje të nenit 100 të Kushtetutës dhe të neneve 3, pika 17, 5, pika 2, 6 e 42, të ligjit nr.10489, datë 15.12.2011, “Për tregtimin dhe mbikë-qyrjen e tregut të produkteve joushqi-more”, të ndryshuar, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave 

VENDOSI:

1. Miratimin e rregullit teknik “Për ashensorët”, sipas tekstit që i bashkëlidhet këtij vendimi dhe është pjesë përbërëse e tij.
[bookmark: _GoBack]2. Përcaktimin e listës së standardeve të harmonizuara shqiptare, me karakter referues, për prezumimin e konformitetit të ashensorëve referuar në pikën 1, sipas listës që i bashkëlidhet këtij vendimi dhe është pjesë përbërëse e tij.
3. Standardet e harmonizuara shqiptare, numrat dhe titujt e të cilave janë përfshirë në listën e përmendur në pikën 2, të këtij vendimi, shërbejnë si dokumente reference për prezu-mimin e konformitetit të ashensorëve, referuar në pikën 1, me kërkesat thelbësore të sigurisë, të përcaktuara në rregullin teknik të këtij vendimi.
4. Ngarkohet Ministria e Zhvillimit Ekonomik, Turizmit, Tregtisë dhe Sipërmarrjes për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe i shtrin efektet e zbatimit të tij nga data 1.1.2016. 

